باهامانی ووران دوریان قاسیرغاسی سببی ایله ۲ مین ۵۰۰ انسانین هله ده ایتکین اولدوغو بیلدیریلدی.
دوریان قاسیرغاسینین اؤتن هفته ۵.جی کاتگوریده ووردوغو باهامادا آختارما قورتارما ایشلری داوام ائدیر.
باهاما عاجل خیدمتلر بیریمی، باهامادا ۲ مین ۵۰۰ نفردن هله ده خبر آلمادیغینی آچیقلادی.
مقاملار، قاسیرغادا اؤلنلرین ساییسینین ۵۰یه یوکسلدیگینی آچیقلامیشدی آنجاق چوخ ساییدا انساندان هله ده خبر آلینمادیغی اوچون اؤلو ساییسی یوکسلمه‌سین‌دن قایغی دویولور.
خبر آلیناممایان ۲ مین ۵۰۰ نفردن بعضیلرینین سیغیناجاقلاردا اولابیله‌جگی و کنترللارین تاماملانماسینین آردین‌دان سایینین دوشه‌بیله‌جگی ده بیلدیریلیر.
مقاملار قاسیرغانین ان چوخ تأثیرلی اولدوغو ایکی آدادان ایندییه قدر ۵ مین نفرین تخلیه ائدیلدیگینی، تخمیناً ۷ مین نفرین ایسه تخلیه ائدیلمه‌یی گؤزلدیگینی بیلدیردی.
اؤته یاندان، باهامادا زده خسارت تعینی اوچون اکیب گؤندره‌ن بیرلشمیش میللتلر ده ۷۰ مین اینسانین عاجل یاردیما احتیاج دویدوغونو آچیقلامیشدی.
بؤلگه‌نی بو آنا قدر ووران ان بؤیوک قاسیرغا اولاراق ثبت اودیلن دوریان قاسیرغاسی باهامادا بؤیوک زیانا سبب اولارکن، مینلرجه انسان دا ائوسیز قالدی.
